Diari Oficial de la Generalitat Valenciana


Sumari del DOGV 4422, del 21-01-2003 (2003/246)

Informació pública del projecte de reparcel·lació forçosa de la unitat d'actuació número 27 del Pla General de Sagunt, expedient número 26/2000.
------------------------------------------------------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/246


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació forçosa de la unitat d'actuació número 27 del Pla General de Sagunt, expedient número 26/2000. [2003/S246]
  
Us comuniquem per la present que l'alcalde president, en ús de les atribucions que li conferix la Llei, ha dictat amb data 20 de desembre de 2002, la següent:
  
Resolució de l'Alcaldia número 004082:
  
Informació pública del projecte de reparcel·lació forçosa de la unitat d'actuació número 27 del Pla General de Sagunt. Expedient 26/2000.
  
Vist que mitjançant acord plenari de data 26 de juliol de 2001, es va procedir a l'aprovació i adjudicació del programa d'actuació integrada de la unitat d'actuació número 27, i l'adjudicació a la mercantil Alser, SL.
  
Vist que l'agent urbanitzador ha seguit els tràmits de l'expedient, amb data 5 de desembre de 2002, número 17.784, es presenta el projecte de reparcel·lació forçosa, de l'esmentada unitat.
  
Vist que per l'Oficina Tècnica de Planejament amb data 17 de desembre de 2002, s'informa:
  
Revisada la documentació que inclou el projecte presentat amb data 5 de desembre de 2002 s'informa:
  
1. La unitat reparcel·lable de la unitat d'actuació número 27 es continua i s'ajusta a la delimitació establida en el Pla General Municipal d'Ordenació Urbana i a l'alternativa tècnica de programa a la qual desenvolupa, i per tant, no queden zones de cavalcament entre unitats.
  
2. La superfície de reparcel·lació és de 14.291,90 m2, obtinguda per recent mesurament procedent de l'alçament topogràfic, on es correspon amb les aportacions.
  
3. El projecte conté relació de propietaris e interessats amb expressió de la naturalesa i quantia del seu dret, proposta d'adjudicació de les finques que resulte amb expressió del dret urbanístic, taxació dels drets, edificacions i construccions que s'han d'extingir, valor del bé i compte de liquidació provisional.
  
4. Les alineacions gràfiques es corresponen amb les definides en el Pla General Municipal d'Ordenació Urbana.
  
5. La descripció d'adjudicats (finques resultants) conté les dades suficients per a la seua inscripció registral.
  
6. La documentació gràfica o plànols (6) que componen el projecte compleixen amb les exigències legals.
  
7. Els carrers adjacents de l'edifici existent ja es troben urbanitzats, la qual cosa s'haurà de tindre en compte als efectes del pagament de costos d'urbanització, en cas que el projecte d'urbanització les admeta com a vàlides.
  
Conclusió: d'acord amb la normativa del Pla General d'Ordenació Urbana i legislació vigent s'aprecia:
  
La documentació és conforme i es considera suficient per a la seua informació pública pel que fa als paràmetres de l'àmbit, alineacions i ordenació.
  
En qualsevol cas la determinació i replantejament de les parcel·les adjudicades es durà a terme per l'urbanitzador. Quan este replanteig estiga acabat, els servicis tècnics municipals, ratificaran el que correspon a les alineacions a espais públics, que obligatoriàment prevaldran sobre els continguts del projecte.
  
Vist que l'agent urbanitzador de la unitat d'execució 27, presenta amb data 20 de desembre de 2002, la proposta de calendari d'execució d'obres/pagament de quotes urbanístiques, als efectes del que establix l'article 72.1.a de la Llei Reguladora de l'Activitat Urbanística 6/1994, se sotmet esta documentació també a la present informació pública.
  
Atés que el projecte de reparcel·lació s'haurà d'ajustar a les actuacions prèvies a l'aprovació, seguint les pautes de l'article 69 de la Llei Reguladora de l'Activitat Urbanística de la Generalitat Valenciana.
  
Atés que el projecte de reparcel·lació s'ajusta als criteris previstos en l'article 70 de la Llei Reguladora de l'Activitat Urbanística.
  
Atés que l'alcalde president té, entre altres les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
Per tant, resolc:
  
Primer. Sotmetre al tràmit d'informació pública el projecte de reparcel·lació forçosa de la unitat d'execució número 27, del vigent Pla General mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i se li comunica la possibilitat de formular al·legacions durant el termini de 20 dies comptadors des de la publicació de l'edicte en el Diari Oficial de la Generalitat Valenciana.
  
Segon. Remetre avís amb el seu contingut al domicili fiscal de qui consten en el cadastre com a titulars de drets afectats.
  
Tercer. Durant els primers 10 dies d'informació pública s'haurà de presentar certificat registral de dominis i càrregues.